tomron87/hebrew-wikipedia-sentences-corpus huggingface dataset:
ג'רמי בלייר הוא מנכ"ל המוסד והאדם שחושף את הבגידה של ווילון פארק וכולא אותו בבית החולים במטרה למנוע ממנו להוציא את האמת על מארקוף לאור.
נהרג על ידי הוולריידר (מיילס) בסוף ההרחבה.
חולים - מטופלים פסיכיאטריים מעוותים גופנית בבית החולים הר מאסיב.
רודפים אחרי השחקן, עד שמאבדים אותו.
לאחר מכן, החולים בודקים את המקומות האחרונים שבהם השחקן נראה.
לפי ביטוייהם, הם תוקפים את השחקן, כי הם חושבים שהוא אחד הרופאים שביצעו עליהם ניסויים.
האב מרטין - אחד מהחולים, סוגד לולריידר ואינו מסוכן לשחקן.
בתחילת המשחק מרדים את מיילס בזריקת סם בצווארו ובכך מונע ממנו לברוח מהר מאסיב.
הוא רואה במיילס שליח, שיכול לספר לציבור על הוולריידר.
רוב הזמן במשחק, השחקן יצטרך למלא אחר בקשותיו של האב מרטין.
לקראת סוף הסיפור גורם לסוגדיו לשרוף את עצמו על צלב.
מרטין חשב שמעשה זה יגרום לוולריידר לבוא ומיילס יוכל לתעד אותו במצלמה.
לפני מותו נותן לשחקן את המפתחות למעלית, כדי לעזור לו לצאת מבית החולים.
כריס ווקר - האויב הראשון שפוגש השחקן.
במהלך הפגישה הראשונה הוא אינו מסוכן, אבל בכל שאר הפגישות הורג עם שתי מכות.
שונה מהחולים הרגילים בגודל וקורא למיילס חזרזיר.
אכזרי מאוד: תולש את הראשים של האנשים שפוגש ושומר אותם.
ממסכמים שניתן למצוא, מתברר שכריס הוא יוצא צבא ארצות הברית שבגלל טראומה קשה החל לרצוח בני אדם, ובעקבות הרציחות הוא אושפז בבית החולים הר מאסיב.
ניתן לראות שכריס השחית את הפנים של עצמו כי חשב שכך הוא יכול לראות יותר טוב.
בסוף המשחק נהרג על ידי הוולריידר.
התאומים - שני חולים עירומים עם סכינים, שמנסים להרוג את השחקן.
אפילו שלא מסוגלים לרוץ, עדיין מאוד מסוכנים, כיוון שהם הולכים בשקט, יכולים לפתוח דלתות, להרוג במכה אחת ובדרך כלל מתפצלים, כדי לסרוק את כל הדרכים אפשריות שבהן השחקן היה יכול לסגת.
בפגישה הראשונה, למרות האיסור של האב מרטין לגעת במיילס, דנים כיצד להרוג אותו (כמו כן דנים מי מקבל את הכבד ואת הלשון).
אבל אז החליטו לתת לשחקן קודם לברוח, מתוך מחשבה שזה יהיה הוגן.
בסופו של דבר מתברר שהם בדקו האם השחקן ראוי להפיץ את האמונה של האב מרטין.
לאחר מכן הפסיקו להיות אלימים.
ד"ר ריצ'רד טרגר - עובד לשעבר בתאגיד מארקוף.
נרמז שבעבר היה חבר קרוב של ג'רמי בלייר והשניים נהגו לשחק גולף יחד.
בעקבות תלונה על הטרדה מינית שהוגשה נגדו, ניסה לתקוף את "הפולים" (פול מאריון ופאולינה גליק, סוכנים במארקוף), אך הם השיבו מלחמה וריצ'רד נכלא בתור נסיין במנוע המורפוגני, מה שעיוות את גופו וגרם לו לאבד את שפיותו.
כעת הוא רופא מטורף שמבצע ניסויים וניתוחים בבני אדם.
בהתחלה נראה לשחקן כבעל ברית, אך במהרה קושר את מיילס וחותך לו שתי אצבעות.
טרגר מלווה את העינויים בדיוניים מטורפים וצוחק על הידידות בין מיילס לאב מרטין.
לא פחות מסוכן מכריס ווקר, כיוון שמסוגל להרוג בשתי מכות עם המספריים הענקיות שלו.
טרגר הרבה יותר חכם משאר האויבים, כיוון שהוא יכול לפתוח דלתות ולא לרמוס אותן, למצוא דרכים עקיפות (במרדף אחר מיילס) ולבדוק את המקום שבו הוא השחקן היה יכול להסתתר.
מאוחר יותר, נמחץ למוות בין דלתות המעלית במהלך המרדף.
וולריידר (Walrider) או "בילי" - ערפל שחור שעשוי מננו-חלקיקים, אשר מופיע רק בסוף המשחק מתחת לבית החולים מאונט מאסיב.
לפני זה ניתן לראותו על הצג בחדר הבקרה, בביוב ובפארק שברשות בית החולים.
לא ניתן לזיהוי על ידי צלילים, משום שהוא לא יכול לדבר או לשבור דלתות (מחלחל מתחתיהן).
מאוד מסוכן, והרג במכה אחת.
עם זאת, הגיבור יכול להבחין בו מרחוק, דרך האמצעי לראיית לילה שבמצלמה.
לדברי מיילס בפנקסו: "על פי מסמכים הוא עכשיו בן 23. הוא נראה יותר בן 50".
בסוף המשחק, הוולריידר נוטש את גופו המת של בילי ומשתלט על מיילס.
אדי גלוסקין - רוצח סדרתי ומטופל בבית החולים.
בתור ילד, עבר התעללות מינית על ידי אביו ודודו ובבגרותו החל לרצוח נשים שונות עד שאושפז בבית החולים.
במהומה שמתפתחת בגלל בריחת הוולריידר, אדי רוצח מטופלים אחרים במטרה לבנות מחלקי גופתם בובת "כלה" עבורו.
מופיע בהרחבה Outlast Whistleblower ובטעות משופד למוות על ידי מכונה שבנה כדי לתלות אנשים.
פרנק מניירה - קניבל שאושפז בהר מאסיב במטרה לשמש כנסיין במנוע המורפוגני.
במהלך ההרחבה, הוא זורק את ווילון לתוך תנור במטרה לאפות ולאכול אותו, אך ווילון מצליח לברוח ממנו.
סיפור מקורו והסיבה שהגיע להר מאסיב לא ידועים.
המשחק הוא המשחק הראשון של האולפן Red Barrels.
אף על פי שחלק מצוות המשחק עבד בעבר בחברת Ubisoft על פיתוח המשחקים "הנסיך הפרסי", "Assassin's Creed", ספלינטר סל ואנצ'רטד.
המשחק נוצר תוך 14 חודשים על ידי צוות של עשרה אנשים.
מנכ"ל האולפן, פיליפ מורין סיפר שבמשך 18 חודשים האולפן לא מצא מימון עבור המשחק ולכן הצוות עבד לאורך התקופה בלי לקבל שכר.
בסופו של דבר, מימון למשחק ניתן על ידי Canada Media Fund בשווי של 1.36 מיליון דולר קנדי.
נכון לשנת 2016, המשחק מכר יותר מ-4 מיליון עותקים.
האתר Metacritic העניק למשחק מספר ציונים:
גרסת המחשב האישי קיבלה ציון של 80/100.
גרסת הפלייסטיישן 4 קיבלה ציון של 78/100.
גרסת ה-Xbox One קיבלה ציון של 80/100.
גרסת הנינטנדו סוויץ' קיבלה ציון של 77/100.
Outfest הוא פסטיבל קולנוע לסרטים להט"ביים שמתקיים בלוס אנג'לס, קליפורניה.
הפסטיבל נוסד בשנת 1982 בשם "פסטיבל מידע וכנס הומו-לסבי" (Gay and Lesbian Media Festival and Conference); בשנת 1994 שונה שמו ל-Outfest.
Outfest הוא הארגון המוביל בעל המשימה המוצהרת של קידום שוויון על ידי יצירה, שיתוף והצגת תכנים להט"בים על המסך.
Outfest UCLA LegacyProject – התוכנית היחידה בעולם המוקדשת לשימור סרטי להט"ב לטובת הדורות הבאים.
Outfest Forward – טיפוח הדור הבא של אמנים ויוצרי קולנוע באמצעות חינוך וחניכה.
פסטיבל Outfest תומך בצעירים באמצעות חינוך, הדרכה וגישה לתכנים להט"ביים משמעותיים.
חברות חינם לצעירים עד גיל 21.
שיתוף פעולה בין היוצרים הצעירים של Outfest לבין חברת ההפקות LifeWorks.
תוכנית הבוגרים של Outfest מחויבת לתמיכה ולהמשך הצמיחה של יוצרי הסרטים של הפסטיבל.
מדי שנה, פסטיבל Outfest מעניק פרסי Outie ב-16 קטגוריות שונות.
הפרסים מוענקים מטעם חבר שופטים, קהל הצופים בפסטיבל, וכן ועדות מיוחדות מטעם הפסטיבל.
חבר השופטים מעניק פרסים בקטגוריות הבאות:
סרט עלילתי אמריקאי באורך מלא הטוב ביותר
השחקן הטוב ביותר בסרט עלילתי
השחקנית הטובה ביותר בסרט עלילתי
סרט בינלאומי באורך מלא הטוב ביותר
סרט תיעודי באורך מלא הטוב ביותר
קהל הצופים בפסטיבל מעניק פרסים בקטגוריות הבאות:
סרט עלילתי ראשון באורך מלא הטוב ביותר
סרט עלילתי באורך מלא הטוב ביותר
סרט לסבי עלילתי באורך מלא הטוב ביותר
סרט עלילתי קצר הטוב ביותר
סרט תיעודי קצר הטוב ביותר
ועדות הפסטיבל מעניקות פרסים בקטגוריות הבאות:
פריצת דרך יוצאת דופן של אמן
רשימה חלקית של סרטים ישראליים אשר הוקרנו בפסטיבל Outfest:
2003 - מלחמה אחרת (עלילתי, סרט קצר, סרט סטודנטים)
2004 - את שאהבה נפשי (תיעודי, אורך מלא)
2005 - ילדים טובים (עלילתי, אורך מלא, עצמאי)
2008 - ירושלים גאה להציג (תיעודי, אורך מלא)
2009 - הזמן הוורוד (תיעודי, אורך מלא)
"Out of the Woods" (בעברית: "לְהֵחָלֵץ מְצֵרָה" [לפי משמעות]; "מִחוּץ לַיַּעַר" [מילולי]) הוא סינגל שהוקלט על ידי הזמרת-יוצרת האמריקאית טיילור סוויפט, מתוך אלבום האולפן החמישי שלה, 1989. השיר יצא לאור ב-19 בינואר 2016, על ידי חברת התקליטים ביג משין רקורדס, כסינגל השישי מתוך האלבום.
סוויפט כתבה והפיקה אותו ביחד עם ג'ק אנטונוף.
מבחינה מוזיקלית, הוא משלב סוגות מוזיקליות כמו אינדיטרוניקה וסינת'פופ.
מבחינה לירית, מילותיו עוסקות בחרדה וההתרגשות הכרוכה בתחילת וסיום מערכת יחסים שהייתה לסוויפט בעבר.
השיר ספג שבחים ביקורתיים מטעם מבקרי המוזיקה, שרבים מהם ציינו אותו לשבח על היותו "שיר בעל קצב".
הוא נכלל ברשימות כל הזמנים וסוף שנה של ארגונים כמו אינדפנדנט ופיצ'פורק.
בארצות הברית, "Out of the Woods" הגיע בשיאו למקום ה-18 במצעד הבילבורד הוט 100 והפך לסינגל השישי ברציפות מ-1989 שעשה זאת.
איגוד תעשיית ההקלטות האמריקאי העניק לו את תואר הפלטינה, על מכירות של למעלה ממיליון עותקים במדינה.
"Out of the Woods" הגיע למקום הראשון במדיה פורסט TV.
במאי הווידאו קליפים ג'וזן קאהן ביים את הווידאו קליפ של השיר, שפורסם בבכורה עולמית ב-22 בדצמבר 2015, במהלך התוכנית Dick Clark's New Year's Rockin' Eve.
קאהן עבד עם סוויפט על קליפים נוספים במהלך הקריירה שלה, כדוגמת הקליפים של "Look What You Made Me Do", "" ו-"Blank Space".
על מנת לקדם את השיר ביצעה אותו סוויפט במספר תוכניות ואירועים כמו בתוכנית הטלוויזיה "בוקר טוב אמריקה" ובסיבוב ההופעות הרביעי שלה, "The 1989 World Tour".
בהשראת סוגת הסינת'פופ של שנות ה-80 של המאה ה-20, טיילור סוויפט החליטה להתרחק מסוגת הקאנטרי שהייתה לסוגת החתימה שלה.
ב-1989 (האלבום בו נכלל השיר), היא החליטה לכלול מוזיקה מסוגת הפופ ושאר הסוגות הקשורות אליו.
תהליך ההקלטה החל באמצע שנת 2013 במקביל לתחילתו של סיבוב ההופעות "The Red Tour" שנועד לעזור בקידום אלבום האולפן הרביעי שלה, Red.
כדי להבטיח "מעבר חלק לפופ", גייסה סוויפט מוזיקאים חדשים ביניהם ג'ק אנטונוף, שהפיק שני שירים למהדורה הסטנדרטית של 1989, ורצועת בונוס אחת למהדורת הדלוקס שלו.
אנטונוף עבד עימה בעבר על השיר "Sweeter than Fiction", שהוקלט עבור הפסקול One Chance (2013).
סוויפט אמרה לאנטרטיינמנט ויקלי שהיא רצתה לשתף פעולה עם אנטונוף בשיר בגלל ההפקות המוזיקליות שלו שמזוהות עם שנות ה-80 של המאה ה-20. אנטונוף רצה ש-"Out of the Woods" יהיה שיר שיישמע כמו שיר משנות ה-80 של המאה ה-21, אך שיהיה עם "צלילים מודרניים".
הוא השתמש בסינתיסייזר מדגם Yamaha DX7, כדי ליצור צליל משנות ה-80 ברוב חלקי השיר, ובמכשיר מסוג Minimoog Voyager, בשביל ליצור את הצלילים המודרניים בשיר.
הוא קיצץ בקולות הרקע שלו ושילב אותם עם קולות של תופים שחזרו על עצמם כדי ליצור צלילים "בומבסטיים יותר".
לאחר שהשלים את העיבוד של כלי הנגינה, שלח אנטונוף לסוויפט את התוצר.
הוא שלח לסוויפט את התוצר בזמן שהייתה במטוס ומכיוון שלא יכלה לכתוב אותו בזמן, היא הקליטה את המילים שלו.
סוויפט אמרה שזו הפעם הראשונה שהיא כתבה מילים על גבי צלילים של כלי נגינה קיימים.
לאחר מכן, השניים עבדו על השלבים הסופיים של שלו.
הוא הונדס על ידי לורה סיסק בסיוע ברנדן מורבסקי באולפני ג'ונגל סיטי בניו יורק ובסיוע קורי בייס באולפני הקלטות קונוויי בלוס אנג'לס.
את ההפקה הווקאלית שלו ביצע מקס מרטין.
השיר הוא שיר סינת'פופ ואינדיטרוניקה אשר מבקרים רבים ייחסו לו השפעות של שנות ה-80 של המאה ה-20. השיר גם כולל שימוש בסינתיסייזרים, תופים וקולות רקע אשר יוצרים "צליל כאוטי".
בניגוד לשאר שירי האלבום, השיר נחשב ליותר עמום, וכזה המושפע מלהקת הרוק מיי מורנינג ז'קט לצורך הפקתו.
אנטונוף אמר על הפקתו כי: "כל צליל חזק יותר מהקודם [...] זה התחיל בגדול, ואז אני חושב שהמהלך הברור היה לעשות פזמון מצלילים נמוכים, אבל הרעיון היה להמשיך לדחוף את הצלילים גבוה יותר".
מבחינה לירית, השיר עוסק ביחסים שבירים ורצון על לשמור על מערכת יחסים עם סיכוי קלוש.
סוויפט מערערת על מערכת היחסים בינה לבין בן זוגה, ומנסה לחשוב על הטעויות שהם עשו.
בגשר סוויפט מתייחסת לתאונת אופנועי שלג שהשניים עברו במהלכה ואחד מבני הזוג היה צריך לעבור ניתוח.
בראיון לרולינג סטון (גיליון ספטמבר 2014) הסבירה סוויפט כי המילים נכתבו בהשראת אחת ממערכות היחסים האמיתיות שלה שעוררו חרדה מתמדת: "כל יום היה מאבק.
לכל החיים – רק ניסינו להגיע לשבוע הבא".
תאונת אופנועי השלג לטענתה כן הייתה אמיתית והיא קרתה כאשר ניסתה למנוע מצלמי פפראצי לצלם אותם.
באוקטובר היא התראיינה שוב ל-NPR ואמרה כי:
השיר יצא לאור בהתחלה כסינגל שיווקי ב-14 באוקטובר 2014 ללא הופעות בתוכניות מוזיקה, וידאו קליפ או פרסום רשמי אחר.
ב-22 בדצמבר 2015, במהלך "בוקר טוב אמריקה" נודע באופן רשמי על יציאת הקליפ של "Out of the Woods".
הוא שודר בשידור חי במהלך התוכנית Dick Clark's New Year's Rockin' Eve.
הוא משמש כסינגל הרשמי השישי מ-1989, והוא נשלח לתחנות הרדיו ב-19 בינואר 2016.
הווידאו קליפ של "Out of the Woods" בוים על ידי במאי הווידאו קליפים ג'וזף קאהן, ושודר בבכורה עולמית ב-Dick Clark's New Year's Rockin' Eve עם ריאן סיקרסט ב-ABC ב-31 בדצמבר 2015. הדבר סימל את שיתוף הפעולה הרביעי של סוויפט וקאהן באלבום, לאחר "Blank Space", "Bad Blood" ו-"Wildest Dreams".
הוא צולם בניו זילנד, בהרי קווינסטאון בחופי בת'לס.
במהלך הצילומים פגעה סערה קשה באזור, אשר גרמה לעצים ליפול סביבם.
לאחר הפינוי, הצילומים נמשכו חודש אחר כך.
הקליפ מתחיל עם הכיתוב: "היא איבדה אותו".
לאחר מכן, סוויפט נראית כשהיא עומדת יחפה על החוף ולבושה בשמלה כחולה.
היא עוברת דרך מה שנראה כיער מכושף שנוצר סביבה, נרדפת על ידי להקת זאבים שקרעו לה את השמלה הכחולה, ונאבקת לברוח משורשי עצים שעוקבים אחריה.
לאחר מכן, היא מוצאת את עצמה במקומות שונים המייצגים את ארבעת האלמנטים הבסיסיים של הטבע כגון ההרים המושלגים, האוקיינוס, הנוף הצחיח, מקומות בוציים ויער שנשרף.
בסופו של הקליפ, היער אליו נכנסה בהתחלה נעלם כלא היה.
היא חוזרת לחוף הים, ומבחינה בגרסה אחרת שלה מחכה שם.
הוא מסתיים עם הכיתוב: "היא איבדה אותו, אבל היא מצאה את עצמה, ואיכשהו זה היה הכול", שהיה חלק מהמסרים הסודיים בשיר.
קאהן טען כי בקליפ "סוויפט סבלה למען האמנות" כאשר ביצעה את כל הפעלולים בו בעצמה, ללא שימוש בכפילים כשביצעה פעולות כמו ריצה בתוך בוץ טובעני או ערימות של שלג.
שרן שטי מסלייט אמר כי "הקליפ ממחיש היטב את תחושת החרדה עליה מדבר השיר".
פיטר סבלנדוריו מניו יורק דיילי ניוז ראה את הקליפ כ"קליפ המדהים ביותר שלה באותה התקופה" ותיאר את האפקטים בו כ"מנקרי עיניים".
הארלי בראון מספין תיאר את הקליפ כ"קולנועי" ו"פנטסטי".
אמנדה בל מחדשות MTV השוותה את האיכות הקולנועית של הקליפ לזיכיון הסרטים "הארי פוטר", והחמיאה לעובדה כי הוא משקף את מילות השיר.
"Out of the Woods" זכה לשבחים ביקורתיים רבים מטעם מבקרי המוזיקה.
ג'ייסון ליפשוטז מבילבורד נתן לשיר ציון של 4 וחצי כוכבים מתוך 5 כוכבים בסך הכול.
סם לנסקי ממגזין טיים החמיא להפקת השיר, כינה את הפזמון שלו "כהמנון" ואף שיבח את השינוי בכיוון המוזיקלי של סוויפט.
לינדזי זולדז ממגזין ניו יורק סברה כי השיר מסמל "כיוון חדש, מרגש, לא צפוי ובוגר בקולה של סוויפט".
בריאן מנספילד מ-USA Today שיבח גם כן את השינוי בכיוון המוזיקלי של סוויפט וטען כי שינוי זה מציג אותה בצורה "בוגרת" יותר כאמנית.
מיקאל ווד מלוס אנג'לס טיימס ראה את השיר כאחד מהשירים הטובים ביותר באלבום והגדיר אותו כ"מחווה האותנטית ביותר לצליל הסינת'פופ של שנות השמונים, שסוויפט ניסתה לשחזר".
אנני גלווין ממגזין סלנט כינתה את השיר כ"ניצחון מסעיר של שיר אהבה, המציע מעורבות רגשית שאינה שכיחה בפופ המיינסטרים".
אנדי גיל מאינדפנדנט שיבח את מילות השיר על כך ש"הן מהוות את התמצית של השינוי הרגשי והדרמטי שסוויפט עברה", והשווה את הפקת הסינת'פופ שבו לזו של השיר "Vienna" של להקת אולטראווקס.
בפיצ'פורק דירגו את השיר במקום ה-94 ברשימת "100 השירים הטובים ביותר של 2014".
ב-NME דירגו את השיר במקום השביעי ברשימת "השירים הטובים ביותר של הזמרת", ונכתב שם שהוא "אחד מהניצחונות הגדולים ביותר של סוויפט" וזאת, בנוסף לכך שהוא כונה כ"המנון" ו"מלהיב".
נייט ג'ונס ממגזין ניו יורק שיבח גם הוא את הפקת השיר, אך רוב שפילד מרולינג סטון הביע פחות התלהבות ממנו כשהוא מרגיש "שהקומפוזיציה מציפה את המילים הסבוכות".
תחילה, השיר יצא כסינגל שיווקי וכתוצאה מכך נכנס למקום ה-18 במצעד הבילבורד הוט 100, ובמצעד השירים הדיגיטליים הגיע למקום הראשון, והפך לשיר השמיני שלה לעשות זאת.
קצת לפני שיצא כסינגל, הוא חזר בחזרה למקום ה-46 אך לא הצליח להיכנס בחזרה לעשרים העליונים.
נכון ל-11 במאי 2016, השיר קיבל את מעמד הפלטינה בארצות הברית על ידי איגוד תעשיית ההקלטות האמריקאי, על מכירות של למעלה ממיליון עותקים במדינה.
בנוסף לכך, הוא הגיע למקום הראשון בישראל, השישי בניו זילנד, השמיני בקנדה הוט 100, וה-19 במצעד הסינגלים האוסטרלי.
בקנדה ואוסטרליה קיבל את מעמד הזהב ובנורווגיה את מעמד הפלטינה.
ב-23 באוקטובר היא הופיעה לראשונה עם השיר בתוכנית האירוח של ג'ימי קימל בעקבות כך שיצא כסינגל שיווקי.
לאחר מכן, היא הופיעה עימו במסגרת פרויקט מיוחד של iHeartRadio, במהלכו ביצעה גם מספר שירים נוספים.
ב-3 בדצמבר 2015 היא חזרה לקדם את השיר כאשר הופיעה איתו בגרסת פסנתר בתוכנית רדיו אוסטרלית.
ב-30 בספטמבר באותה השנה היא ביצעה את השיר ביחד עם מספר שירים במוזיאון הגראמי במסגרת אירוע מיוחד שהתרחש לכבודה.
ב-15 בפברואר 2016 ביצעה שוב את השיר בטקס פרסי הגראמי ה-58. בנוסף לכך, היא הופיעה עימו גם בסיבוב ההופעות "The 1989 World Tour", שנועד לקידום 1989 ובתאריכים נבחרים בסיבוב ההופעות שקיימה אחריו.
"Out of the Woods" בוצע באצטדיון ניסאן בנאשוויל, טנסי, ב-6 במאי 2023. סוויפט הציגה את השיר על ידי התגרות בקהל עם הגיטרה האקוסטית שלה, והזכירה שהיא שמרה שיר מיוחד לאותו הרגע.
היא ביקשה בהומור מהקהל לשפוט באיזו עוצמה הם יצרחו כדי לקבוע אם זו בחירה טובה.
ב-20 באוקטובר 2024, בהופעתה האחרונה במיאמי, סוויפט ביצעה מחרוזת על הגיטרה של "Out of the Woods" ו-"All You Had to Do Was Stay".
זמר הרוק ריאן אדמס הקליט גרסת כיסוי לשיר כחלק מהאלבום שלו 1989 שהוא בעצם אלבום המכיל גרסאות כיסוי לכל השירים של סוויפט מאלבומה, 1989.
מקוםתאריםמכירות אוסטרליה (ARIA) זהב 35,000 ארצות הברית (RIAA) פלטינה 1,000,000 הממלכה המאוחדת (BPI) זהב 400,000 נורווגיה (IFPI Norway) פלטינה 60,000 קנדה (Music Canada) זהב 40,000 מכירות + הזרמת מדיה בלבד
אזורתאריך יציאהפורמטחברת תקליטיםמקורכלל העולם14 באוקטובר 2014הזרמת מוזיקה • הורדה דיגיטליתביג משיןארצות הברית19 בינואר 2016רדיו להיטים עכשוויים • רדיו עכשווי למבוגריםריפבליקאיטליה5 בפברואר 2016רדיו איירפליייוניברסל
Outside (בעברית: בחוץ) הוא שיר של הדי ג'יי והמפיק הסקוטי קלווין האריס מתוך אלבום האולפן הרביעי שלו, Motion.
בשיר אף משתתפת הזמרת הבריטית אלי גולדינג והוא יצא לאור ב-20 באוקטובר 2014 בתור הסינגל הרביעי מתוך האלבום.
השיר הוא שיתוף הפעולה השני בין שני האמנים, לאחר הסינגל המצליח "I Need Your Love".
השיר נכלל גם במהדורת הדלוקס של אלבום האולפן השלישי של גולדינג, Delirium.
השיר זכה להצלחה במצעדים והגיע אל ראש המצעדים בפולין, הונגריה, צ'כיה, גרמניה ופינלנד, לחמשת הראשונים באוסטרליה, קולומביה, אירלנד, לוקסמבורג, נורווגיה ושוודיה, למקום השישי במצעד הסינגלים הבריטי ולשלושים המקומות הראשונים בבילבורד הוט 100 בארצות הברית.
הקליפ לשיר "Outside" בוים על ידי אמיל נאוה והוא צולם בלוס אנג'לס ב-20 באוקטובר 2014. הסרטון פורסם לראשונה ב-12 בנובמבר 2014.
Over the Top (המוכר גם בראשי התיבות: OTT) הוא שירות המאפשר לצפות בתכני סטרימינג או VOD, שאינם מועברים באמצעות טכנולוגיות השידור המסורתיות: טלוויזיה בכבלים, טלוויזיה בלוויין, או שידור טלוויזיה דיגיטלי קרקעי (DTT) - כדוגמת עידן+ בישראל.
טכנולוגיה חלופית לכל אלו היא טכנולוגיית ה-OTT, העושה שימוש ברשת האינטרנט לצורך שידור למכשיר המחובר לרשת, כגון סטרימר או טלוויזיה חכמה, באמצעות אגירה ושידור מיידיים (Streaming).
מאפיינים נוספים של שירות ה-"OTT" כוללים את האפשרות להקליט ולהריץ את השידורים אחורה, ולצפות בתכנים ששודרו בעבר הקרוב בערוצים הליניאריים (מקובל לאפשר לצפות בתכנים לפחות שבוע ממועד השידור), זאת מתוך שרת של ספק ה-OTT שמקליט ומאפשר גישה להקלטות.
בארצות הברית החלה טכנולוגיית השידור הזו כבר ב-1999, עם מקליט הווידאו הדיגיטלי (DVR) של חברת TiVo inc (כיום Xperi), שאפשר לצופים להקליט פרקים מלאים של סדרות על גבי דיסק קשיח שנמצא בתוך הממיר, ולצפות בתוכניות שהם רצו באמצעות תוכנה עם מערכת הפעלה מובנית, ללא תלות בלוח השידורים של ספקיות התקשורת.
בהמשך הצטרפה חברת נטפליקס, שנוסדה במקור שנתיים לפני הטיבו, ביססה את המודל העסקי שלה על תחרות ישירה בבלוקבסטר, ואפשרה לשאול את הסרטים שלה ללא הגבלת זמן או כמות במחיר קבוע לחודש.
בהמשך הצמיחה החברה פלטפורמה חדשה בתחום שאפשרה ללקוחותיה לצרוך את השירותים בקלות ובפשטות דרך האינטרנט.
חברת סלינג מדיה, חברה פרטית שפיתחה קופסה המתחברת לממיר הביתי ושולטת עליו בדומה למכשיר של TiVo, אפשרה לבצע Video Streaming של תכנים לכל מכשיר קצה ועל גבי כל מערכת הפעלה.
כיום שלוש החברות הגלובליות הגדולות בתחום ספקי שירותים אלו הן נטפליקס, הוּלוּ ואמזון.
מערך השירותים שלהן מאפשר למשתמשיהן לצפות בתכני אינטרנט באופנים שונים: גלישה באתרי האינטרנט של החברות, גלישה באמצעות מכשירים ניידים (כגון טלפונים חכמים או טאבלטים), או באמצעות שימוש במכשירים בעלי יכולת התחברות לרשת האינטרנט, כמו Apple TV, Roku, ו-mi Box של שְׁיָאוּמִי.
ספקי שירות ה-"OTT" החלו באופן רשמי למעשה ב-2014 עם כניסתה של חברת סלקום עם השירות סלקום TV ששבר את הדואופול של חברות התקשורת הוותיקות, HOT וYes בתחום הטלוויזיה בישראל.
בהמשך, בשנת 2017 הצטרפו חברות נוספות שניסו לתת את שירותי ה OTT, כמו טריפל סי ורמי לוי TV שהשיקו שירות סטרימינג משלהם, אך נסגרו לאחר תקופות קצרות בהן כשלו מסחרית.
חברה נוספת שהצטרפה אף היא ב-2017, היא פרטנר תקשורת עם השירות פרטנר TV שמתחרה עד היום בשוק.
באפריל 2018 דווח כי החברות הוותיקות יס והוט איבדו כ-100 אלף לקוחות לחברות החדשות פרטנר וסלקום.
חברות הטלוויזיה המסורתיות Yes ו-HOT נכנסו אף הן לשירותי ה-OTT על מנת להחזיר לקוחותיהן שאבדו לספקי הטלוויזיה החדשות בפלטפורמה זו, וב-2017 הקימו את הממשקים STINGTV של יס (ובהמשך גם yes+), ו-NEXT TV ו-hot smart של הוט.
בהמשך פתחו גופי השידור הישראלים בעצמם שירות OTT באמצעות אפליקציות ייעודיות, כגון כאן, קשת 12 ורשת 13, יש שירותי OTT משלהן, עם אופציה למנוי, ואופציה חינמית.
תאגיד השידור הישראלי (כאן) מפעיל את יישומון כאן בחינם, קשת 12 מפעילה את יישומון makoTV ו-12+ ורשת 13 את reshettv.
היתרון של החברות המספקות שירותים אלו הוא היעדר הצורך לערב גורם צד שלישי: במקום לספק את תכניה למפעיל מסוים של שידורי טלוויזיה, מספקות החברות את התכנים ישירות למשתמש, וכך הן חוסכות את כל העלויות שהיה עליהן לחלוק עם מפעיל הטלוויזיה, כיוון שאין צורך בתיווך בין ספקיות השירותים הללו למשתמשיהן.
ב-5 ביוני 2023 השיקה חברה חדשה, FreeTV שבעליה הן קבוצות התקשורת שידורי קשת ו-RGE, שירות OTT משלה, ופתחה מתחרה נוסף בישראל בשוק זה.
OverDrive (בשמה המלא: ) היא חברה אמריקאית להפצת תוכן דיגיטלי: ספרים אלקטרוניים, ספרים קוליים, מוזיקה וכותרי וידאו.
החברה מספקת אבטחת תוכן, ניהול זכויות יוצרים דיגיטליות ושירותי גישה והורדה עבור חברות הוצאה לאור, ספריות ציבוריות, בתי ספר וכדומה.
החברה נוסדה ב-1986 ומטה החברה שוכן לאורך כל שנות פעילותה בקליבלנד, אוהיו.
שירותי החברה זמינים ברחבי העולם כולו.
בשנת 2015 היא נרכשה על ידי Rakuten.
Overcome (בעברית: להתגבר) הוא אלבום הבכורה של הזמרת-יוצרת הבריטית אלכסנדרה ברק.
האלבום יצא לאור ב-16 באוקטובר 2009 על ידי חברות התקליטים אפיק רקורדס וסייקו מיוזיק.
האלבום הופק על ידי סיימון קאוול, רד וואן וני-יו.
איגוד תעשיית ההקלטות הבריטי העניק לאלבום את תואר הפלטינה הכפולה על מכירות של למעלה מ-800,000 עותקים במדינה, מה שהופך אותו לאלבומה הנמכר ביותר של ברק במדינה.
כמה שנים לאחר צאתו, עלה האלבום לרשת הזרמת המדיה ספוטיפיי.
מקוםתאריםמכירותאירלנד (IRMA)פלטינה 2×30,000בריטניה (BPI)פלטינה 2×821,189
Outrospective הוא אלבום האולפן השלישי של להקת פיית'לס שיצא לאור ב-18 ביוני 2001. האלבום הוא האלבום הנמכר ביותר של הלהקה וכולל מספר שירים שזכו להצלחה ביניהם "We Come 1", "Muhammad Ali" ו"One Step Too Far" בו השתתפה גם הזמרת דיידו.
למרות זאת, רולו ארמסטרונג, מפיק הלהקה, התיחחס לאלבום כאל האלבום הפחות אהוב עליו מבין אלבומי הלהקה.
בעטיפת האלבום מופיע צילום שצולם במהלך מרד הסטודנטים שנערך במאי 1968 בפריז, צרפת.
"We Come 1" היה הסינגל הראשון שיצא לאור מתוך האלבום.
הבכורה העולמית הייתה ב-28 במאי 2011, בעוד בבריטניה יצא השיר ב-4 ביוני.
השיר הגיע למקום השלישי במצעד הסינגלים הבריטי, המיקום הגבוה ביותר אליו הגיעה הלהקה (במשותף עם השיר "Insomnia").
בנוסף למצעד הבריטי הגיע למקום השלישי גם בדנמרק, הולנד, הונגריה, יוון, נורווגיה ורומניה.
"Muhammad Ali", הסינגל השני מתוך האלבום, יצא לאור ב-23 בספטמבר 2001. השיר עוסק בהשפעה שהייתה לדמותו של המתאגרף מוחמד עלי על מקסי ג'אז, סולן הלהקה, במהלך ילדותו.
על עטיפת הסינגל מופיע צילום מתוך הקרב של עלי נגד סוני ליסטון.
מיקום השיא אליו הגיע השיר במצעד הבריטי היה המקום ה-29, מקום אילו גם הגיע הסינגל הבא מתוך האלבום "Tarantula".
הסינגל הרביעי והאחרון מתוך האלבום, "One Step Too Far", הגיע למקום השישי המצעד הסינגלים הבריטי ולמקום הרביעי בבלגיה, הונגריה ובמצעד הדאנס הבריטי.
הזמרת דיידו, אחותו של רולו ארמסטרונג, משתתפת בשיר.
בדומה לאלבומי הלהקה הקודמים, גם לאלבום זה יצאה אחרי מספר חודשים גרסה מורחבת הכוללת את שירי האלבום המקורי ובנוסף דיסק הכולל גרסאות רמיקס ושירים נוספים.
"Over and Over Again" (בעברית: "שוב ושוב") הוא סינגל שהוקלט על ידי המוזיקאי והמפיק המוזיקלי ההולנדי נייתן סייקס, ביחד עם הזמרת-יוצרת האמריקאית אריאנה גרנדה, מתוך אלבומו, Unfinished Business.
השיר יצא לאור ב-18 באוקטובר 2015, בעוד הגרסה עם גרנדה יצאה לאור ב-15 בינואר 2016.
השיר נכתב על ידי נייתן סייקס, הרמוני סמואלס, כרמן ריס ומייג'ור ג'ונסון פינלי והופק על ידי סייקס וסמואלס.
סייקס ביצע את השיר ב-22 בנובמבר 2015, במהלך תוכנית הטלוויזיה "The X Factor".
בהמשך, הוא ביצע אותו במהלך תוכנית הטלוויזיה "לייט לייט שואו", עם ג'יימס קורדן וביצע גרסה שלו ביחד עם לואיזה ג'ונסון.
הגרסה המקורית של השיר ללא אריאנה גרנדה הגיעה למקום השישי במצעד הסינגלים הסקוטי, למקום השמיני במצעד הסינגלים הבריטי, ולמקום השני במצעד שירי האינדי של חברת המצעדים הרשמית.
הגרסה עם גרנדה הפכה ללהיט וזכתה להצלחה במצעדי הבילבורד, תוך שכבשה את פסגת מצעד שירי הדאנס קלאב.
האודיו הרשמי של השיר פורסם ב-15 בינואר 2016, וזכה להצלחה כאשר צבר למעלה מ-14.3 מיליון צפיות.
מדינהתאריך יציאהפורמטחברת תקליטיםמקורהממלכה המאוחדת18 באוקטובר 2015הורדה דיגיטלית (גרסת סולו)גלובאל21 בנובמבר 2015הורדה דיגיטלית (רמיקס מאת ג'אמפסמוקרס)הורדה דיגיטלית (רמיקסים)23 בנובמבר 2015הורדה דיגיטלית (גרסאות אקוסטיות)15 בינואר 2016הורדה דיגיטלית (בשיתוף אריאנה גרנדה)ארצות הברית15 בינואר 2016הורדה דיגיטלית (בשיתוף אריאנה גרנדה)2 במרץ 2016רדיו להיטים עכשוויים (בשיתוף אריאנה גרנדה)
Over Now (בעברית: נגמר עכשיו) הוא שיר של הדי ג'יי והמפיק המוזיקלי הסקוטי קלווין האריס והזמר הקנדי דה ויקנד, שיצא ב-28 באוגוסט 2020.
שיתוף הפעולה הוכרז על ידי דה ויקנד ב-20 באוגוסט דרך פוסט באינסטגרם בו פרסם תמונה ישנה שלו ושל האריס שותים מאחורי הקלעים בפסטיבל קואצ'לה.
האריס גם הוא אישר רצועת R&B "פאנקית" ו"חלקה" בסטורי באינסטגרם.
ב-22 באוגוסט, אישרו שני האמנים ברשתות החברתיות את שם השיר ותאריך פרסומו, לצד כרזות קידום מכירות שונות.
Over Now צוין כאותו שיר שלא יצא לאור, ששיתף דה ויקנד בלייב בטיקטוק, לפני הכרזתו.
השיר הוא שיתוף הפעולה הראשון בין הצמד, והוא הסינגל הראשון של האריס מאז הסינגל "Giant" בינואר 2019, מלבד הסינגל "Live Without Your Love", שפרסם תחת האלטר אגו, Love Regenerator.
העטיפה הרשמית של הסינגל הושקה ב-25 באוגוסט.
אזור תאריך פורמט חברת תקליטים הערה שונים 28 באוגוסט 2020 הורדה דיגיטלית, הזרמת מוזיקה סוני אוסטרליה רדיו להיטים עכשוויים סוני, קולומביה הממלכה המאוחדת ארצות הברית 1 בספטמבר 2020 קולומביה עכשוויים קצביים
Over It הוא אלבום הבכורה של הזמרת-יוצרת האמריקאית סאמר ווקר.
האלבום יצא לאור ב-4 באוקטובר 2019, על ידי חברות התקליטים LVRN ואינטרסקופ רקורדס.
בנוסף, האלבום מכיל בתוכו גרסת רמיקס לשיר "Girls Need Love" מתוך המיקסטייפ, Last Day of Summer, בהשתתפות דרייק.
בנוסף לדרייק, האלבום מכיל הופעות אורח של ברייסון טילר, אשר, 6lack, PartyNextDoor, א בוגי ויט דה הודי וג'נה אייקו.
האלבום הופק ברובו על ידי בן זוגה של ווקר, לונדון און דה טראק.
האלבום נתמך על ידי סיבוב הופעות בשם First and Last Tour, שהחל ב-25 באוקטובר 2019.
פרסומת "אולד סקול" פורסמה בערוץ היוטיוב של ווקר ב-30 בספטמבר לקידום האלבום, שהושוותה לפרסומות של אלבומי R&B משנות התשעים.
כמה ימים לפני צאת האלבום, ווקר קידמה את האלבום על ידי הצבת טלפונים ניידים שונים בערים שונות שצוירו בנושא האלבום.
היה צריך לחייג למספר טלפון כדי להאזין לאלבום כמה ימים לפני כן.
לאחר צאת האלבום, ווקר התארחה בתוכנית ספיישל בתחנת הרדיו ביטס 1 יחד עם ארי לנוקס, כחלק מסדרת "R&B Now".
האלבום זכה לשבחים ביקורתיים יחד עם צאתו.
ב-Metacritic, קיבל האלבום דירוג ממוצע של 86 מתוך 100, בהתבסס על 6 ביקורות, מה שמעיד על "שבחים אוניברסליים".
האלבום זכה בפרס האלבום הטוב ביותר בטקס פרסי המוזיקה של סול טריין בשנת 2020, והיה לאלבום המושמע ביותר של אמנית באפל מיוזיק באותה השנה.
ארגוןרשימהמיקוםמקורAssociated Pressהאלבומים הטובים ביותר מ-2020 של AP2בילבורד50 האלבומים הטובים ביותר של 201921Complexהאלבומים הטובים ביותר של 201943רולינג סטון50 האלבומים הטובים ביותר של 201938Uproxxהאלבומים הטובים ביותר של 201919וראייטיהאלבומים הטובים ביותר של 20198
האלבום הגיע היישר אל המקום השני במצעד הבילבורד 200, עם 134,000 יחידות שקולות לאלבום (מתוכן 14,000 מכירות אלבום טהורות) בשבוע הראשון.
שבוע הבכורה שלו ציין את שבוע הסטרימינג הגדול ביותר לאלבום R&B של אמנית, מבחינת הזרמות אודיו לפי דרישה.
האלבום הוביל גם את מצעד אלבומי ה-R&B במשך 14 שבועות רצופים ונכון ליולי 2020, לא ירד מתחת למקום השביעי במצעד.
ב-7 במאי 2020 הוענק לאלבום תואר הפלטינה מאיגוד תעשיית ההקלטות האמריקאי, על למעלה מ-1,000,000 מכירות ויחידות שקולות לאלבום משולבות בארצות הברית.
Overdrive הוא סינגל שהוקלט על ידי הזמר-יוצר האמריקאי קונאן גריי, כסינגל שלא מתוך אלבום.
את השיר כתבו גריי, יחד עם כריס סטרייסי, ג'רמן, ג'ורדן ק.
ג'ונסון, סטפן ג'ונסון וטוביאס ג'סו ג'וניור, והפיקו סטרייסי, ג'רמן, המונסטרס & סטריינג'רז וג'סו ג'וניור.
השיר יצא לאור ב-19 בפברואר 2021 על ידי חברת ההקלטות ריפבליק רקורדס.
ב-11 בפברואר 2021, העלה גריי לאתר הרשמי שלו ספירה לאחור לא ידועה, וקישור להזמנה-מראש של מוזיקה.
למחרת, פרסם גריי טיזר לשיר חדש בחשבונות המדיה החברתית שלו, שיצא לאור בשבוע הבא.
על השיר אמר גריי: .
ב-22 בפברואר 2021, פורסם הוידאו קליפ הרשמי של השיר.
נכון ליוני 2021, צבר הקליפ למעלה מ-7.9 מיליון צפיות.
מקוםתאריך יציאהפורמטחברת תקליטיםארצות הברית19 בפברואר 2021הורדה דיגיטליתריפבליק רקורדס
Over You הוא אלבום האולפן השני של הזמרת הישראלית מאיה סימנטוב, כמו גם אלבום רשמי של עופר ניסים.
האלבום יצא לאור ב-1 ביולי 2010 על ידי חברת התקליטים עופר ניסים מיוזיק.
האלבום כלל את להיטי המועדונים "Illusion", "Over You", "Cuando" ו-"Tel Aviv", שזכו להשמעות רבות בפלטפורמות הסטרימינג השונות.
אף על פי שיצא האלבום בשנת 2010, הצליח לצבור מיליוני השמעות בספוטיפיי, תוך ש-"Hook Up" צבר למעלה ממיליון וחצי השמעות.
ביוני 2010 הוציא עופר ניסים שני אלבומים חדשים, Pride All Over אשר כלל שיתופי פעולה עם שלומי סרנגה (בשיר "Essi"), עברי לידר (בשיר "Fuck Off Berlin"), ניקה (בשיר "The One and Only"), סוזן פאלמר עם מאיה סימנטוב (בשיר "You Stepped Into My Life") והצמד "Epiphony" (בשירים "Boxing Ring" ו-"Mr.
אחד השירים הבולטים באלבום היה גרסת מועדונים לשירה של שושנה דמארי, "עדיין כאן".
במקביל, ראה אור אלבום האולפן השני והמלא של עופר ניסים עם "זמרת הבית" שלו מאיה סימנטוב.
האלבום Over You כלל את להיטי המועדונים "Illusion", "Over You", "Cuando", ו-"Tel Aviv" שהוקלט לכבוד חגיגות מאה שנה להיווסדה של העיר תל אביב-יפו.
"Out Out" (בעברית: "הַחוּצָה הַחוּצָה") הוא שיר של הדי ג'יים האנגלים ג'ואל קורי וג'קס ג'ונס, שהוקלט על ידי הזמרת-יוצרת האנגלייה צ'ארלי XCX והראפרית האמריקאית סוויטי.
השיר יצא לאור ב-13 באוגוסט 2021, על ידי חברת התקליטים אסיילום רקורדס UK, כסינגל שלא מתוך אלבום.
השיר הגיע למקום השלישי במצעד הדאנס הבריטי והשישי במצעד הסינגלים הבריטי.
"Out Out" מכיל דגימה מ-"Alors on danse" של המוזיקאי הבלגי סטרומאה.
בהצהרתו, כינה את עצמו ג'ואל קורי כ"מעריץ גדול" של "Alors on danse", ואמר שהוא רוצה "לגרום לכך שהוא יהיה חלק מקיץ 2021".
ג'קס ג'ונס אמר שהוא "מעריץ גדול של צ'ארלי וסוויטי" והוסיף ש"הן גורמות לשיר להישמע כמו שהוא נשמע".
קליפ המילים הרשמי של השיר פורסם ב-13 באוגוסט 2021 בערוץ היוטיוב הרשמי של ג'ואל קורי.
נכון לספטמבר 2021, מונה הצפיות של הקליפ עומד על למעלה מ-3.1 מיליון צפיות.
סוויטי ביצעה את השיר בהופעה חיה בטקס פרסי המוזיקה של MTV אירופה 2021 כחלק ממחרוזת עם השירים "Tap In" ו-"Best Friend".
מדינהתאריך יציאהפורמטחברת תקליטיםמקורעולם13 באוגוסט 2021הזרמת מוזיקה • הורדה דיגיטליתאסיילום UK
"Overheated" (מעוצב כ-"OverHeated") הוא שיר שהוקלט על ידי הזמרת-יוצרת האמריקאית בילי אייליש.
"OverHeated" היא הרצועה העשירית מתוך אלבומה השני של אייליש, Happier Than Ever.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-56 מיליון השמעות.
"OverHeated" הוא שיר מסוג אלקטרו-R&B.
קצב השיר נבנה מההפקה של הרצועה הקודמת לו, "Not My Responsibility".
בשיר, אייליש מתייחסת לאופן שבו היא הוחפצה באופן תמידי על ידי התקשורת, ובמקביל גם מביעה את תסכולה מאלו המשנים את המראה שלהם אך ורק לשביעות רצונם של אחרים.
בביקורת לאלבום, כינתה קיטי אמפייר מהאובזרבר את השיר "רצועה חריפה".
עם זאת, הביע מקלוי ביקורתיות כלפי החיבור ההפקתי בין השיר לבין הרצועה הקודמת לו, "Not My Responsibility", המהווה קטע מעבר: "'Not My Responsibility', המהווה תשובה לביקורות הסקסיסטיות על התנהגותה וגופה, הוא פחות שיר ויותר כמו הרצאה על הפעמים שבהן היא זכתה ליחס לא הוגן.
אחריו מגיע "OverHeated", שמאבד את החלקלקות הלירית שלו בקצב היפ-הופ גנרי מוזר שלא ממש ממריא".
על אף הביקורות החיוביות, ג'ייסון פריידמן ממגזין "Paste" הרגיש כי השיר אינו גמור מבחינה אינסטרומנטלית, וכתב כי ההפקה "ניתנת לריקוד, אך סטטית מדי".
באופן דומה, סברה קווין מורלנד מפיצ'פורק כי "OverHeated" הוא אחד מהשירים ה"פחות מבושלים" של האלבום.
ארגוןרשימהמיקוםמקורMTV אוסטרליהכל 50 שיריה של בילי אייליש, מדורגים37The Tabדירוג כל 48 שיריה של בילי אייליש, מהגרוע עד הטוב ביותר29בילבורד16 השירים באלבום Happier Than Ever, מדורגים15
פיניאס או'קונל – כתיבה, הפקה, הנדסה, בס, הנדסת תופים, סינתיסייזר, עיבוד ווקאלי
"Overpass Graffiti" הוא שיר שהוקלט על ידי הזמר-יוצר האנגלי אד שירן, מתוך אלבומו החמישי, =.
השיר יצא לאור ב-29 באוקטובר 2021, על ידי חברת התקליטים אסיילום UK, כסינגל השלישי מתוך האלבום.
השיר עוסק במערכת יחסים שנגמרה.
השיר נכתב על ידי שירן, פרד אגיין וסולן להקת סנואו פטרול, ג'וני מקדייד, וכן הופק על ידי השלושה.
שירן הסביר על מילות השיר:
ב-25 באוגוסט 2021, ביצע שירן את הופעת הלייב הראשונה של השיר, ב-"HMV Empire Coventry", לצד "First Times", רצועה אחרת מהאלבום.
ב-27 באוקטובר 2021, יומיים לפני צאת האלבום, ביצע שירן את השיר ב-Tiny Desk Concert, לרדיו Capital FM.
ניק לוין מ-NME קבע כי זהו השיר הטוב ביותר באלבום, וכתב כי הוא "להיט בלתי ניתן לעצירה".
לוין הוסיף וציין כי השיר "נשמע קצת כמו 'Boys of Summer' של דון הנלי בשילוב עם 'Just Like Me' של הקיור.
גם לינדזי זולאדז מהניו יורק טיימס סברה כי זהו השיר הטוב ביותר באלבום, וכן כי זהו השיר הבא ש-"תשמעו עד שיימאס לכם".
זולאדז הוסיפה וכתבה כי "שירן מוכיח שאפילו כגבר נשוי, הוא עדיין מסוגל להתחבר לשברון לב ישן".
אלקסיס פטרידיס מהגרדיאן התייחס להצלחה הפוטנציאלית של השיר וכתב, "הפזמון של הסינגל 'Overpass Graffiti' מורכב ומסומר כל כך עד כדי שהשאלה היא לא אם הוא יגיע למקום הראשון, אלא אם הוא עדיין יהיה שם בכריסמס".
הווידאו קליפ הרשמי של השיר פורסם ב-29 באוקטובר 2021, יום יציאת האלבום.
את הקליפ ביים ג'ייסון קניג, שביים בעבר קליפים נוספים של שירן, כדוגמת "Shape of You" ו-"South of the Border".
בבילבורד, תואר הקליפ כ"הומאז' לסינת'-פופ משנות ה-80".
הקליפ נפתח בשירן, כאשר הוא יוצא מאוטובוס סיבוב ההופעות שלו כדי להשתמש בשירותים בתחנת דלק שנמצאת באזור.
לפתע, האוטובוס נוסע ושירן נשאר מאחור.
לאחר הליכה ממושכת לאורך כל הלילה, בצידו של הכביש המהיר, כשהוא לבוש בחלוק שלו, נאסף שירן על ידי קבוצה של ואן לייפרים מאושרים הנוסעים ברחבי המדבר.
שירן לובש עם בגד הים שלו, ומצטרף לקבוצה, שהגיעה לשחות בבור שחייה.
בלילה, בורחת הקבוצה מזקן שהבהיל אותם בשעה שסיירו ביער.
לאחר מכן, חוגגת הקבוצה במסיבת אורות ניאון.
בבוקר שלאחר המסיבה, מתפרסם בתקשורת כי שירן נעדר.
בסוף הקליפ, הצוות של שירן מצליח למצוא אותו, והוא חוזר לאוטובוס.
שירן ביצע את השיר לראשונה בהופעה חיה בטקס פרסי המוזיקה של MTV אירופה 2021.
אד שירן - שירה, כתיבה, הפקה
פרד אגיין - כתיבה, הפקה
ג'וני מקדייד - כתיבה, הפקה
גרהאם ארצ'ר - הפקה ווקאלית
Out of Time הוא סינגל של הזמר-יוצר הקנדי דה ויקנד.
השיר יצא ב-25 בינואר 2022 כסינגל השלישי מתוך אלבום האולפן החמישי שלו, Dawn FM.
השיר הופק על ידי דה ויקנד, דניאל לופטין, מקס מרטין ואוסקר הולטר.
"Out of Time" יצא ב-7 בינואר 2022, כחלק מהאלבום Dawn FM.
הוא נשלח ל-Urban adult contemporary ב-25 בינואר 2022 כסינגל השלישי מתוך האלבום.
השיר נכתב על ידי דה ויקנד ודניאל לופטין.
טומוקו אראן וטטסורו אודה קיבלו קרדיטים לכתיבת השיר עם הדגימה של השיר "Midnight Pretenders" משנת 1983. "Out Of Time" תואר על ידי המבקרים כבלדת R&B וסיטי פופ עם אלמנטים של בוגי .
מבחינה לירית השיר מפרט כיצד הטראומה של דה ויקנד ממערכות יחסים קודמות השפיעה לרעה על יכולתו לתקן את הקשר הרומנטי שהיה לו עם בת זוגו לשעבר.
הקליפ של "Out of Time" יצא ב-5 באפריל 2022. הוא מציג את השחקנית והדוגמנית צנג הו-יון.
בקליפ, דה ויקנד ויונג שרים את השיר באמצעות מכונת קריוקי בבית מלון ריק, מה שמוביל אותם לגנוב את המיקרופונים והרמקולים כדי לשיר יחד את השיר מחוץ לחדר.
עם זאת, דה ויקנד המבוגר מנסה להגיע אל האני הצעיר שלו בסופו של דבר, לפני שהקליפ עובר לנקודת המבט של דה ויקנד המבוגר בחדר ניתוח, שם ג'ים קארי, שמספר את השורות האחרונות, שם עליו מסכה.
"Out of Time" זכה לשבחים מהמבקרים על הפקת השיר והקולות של דה ויקנד.
הרן מאמו מהבילבורד כינה את השיר בתור השיר השני הטוב ביותר באלבום.
"Out of Sight" (בעברית: "מחוץ לטווח ראייה") הוא סינגל שהוקלט על ידי הזמרת המלטזית אמה מוסקט.
הוא זכה בקדם המלטזי לאירוויזיון 2022, שמאוחר יותר הוחלף בשיר "I Am What I Am".
קצת לאחר צאת המשחק הראשון, האולפן הכריז על משחק המשך.
גרסת הדגמה (דמו) הופצה בכנסים PAX East ו-E3 2016 ב-22 באפריל וב-15 ביוני בהתאמה.
תאריך יציאת המשחק נועד להיות סתיו 2016. בגלל עיכובים בפיתוח המשחק, המשחק יצא לאור בתאריך 25 באפריל 2017 למחשב האישי ול-Xbox One.
גרסה לקונסולת ה-Nintendo Switch יצאה ב-27 במרץ 2018 בחנות ה-Eshop של הקונסולה.
המשחק התקבל בביקורות חיוביות, במיוחד אלמנטים כגון הגרפיקה, עיצוב הפסקול וסביבת המשחק.
ביקורות אחרות עסקו בעלילת המשחק, בתכנים הגרפיים הקשים שהוצגו בו וברמת הקושי.
משחק שלישי בסדרה בשם "The Outlast Trials" עתיד לצאת בשנת 2022.
Outlast 2 הוא משחק הישרדות שבדומה לקודמיו Outlast ו-Outlast: Whistleblower הוא משחק לשחקן יחיד.
עלילת המשחק מתרחשת באריזונה הצפונית.
המשחק משוחק מנק' מבט של גוף ראשון בטכניקת Found Footage בדומה לקודמו.
השחקן שולט בעיתונאי בלייק לנגרמן שנלכד בעיירה באזור סופאי סמוך לגבול המערבי לרמת קולורדו.
לנגרמן לא מסוגל להילחם בחופשיות, אלא רק ברגעים מתורסטים מראש, בשאר הזמן עליו להתחבא או לברוח מהתושבים שחיים בקהילה בשם Tample Gate ("שער המקדש" בעברית).
השחקן יכול להתכופף, לרוץ, לקפוץ, להחליק ולטפס בדומה למשחק הראשון, כמו כן, השחקן יכול להתחבא במקומות שונים כגון ארונות, חביות, מתחת למיטות, מתחת למים, בתוך דשא גבוה ובתוך בתים.
לשחקן יש מד מאמץ (Stamina) מוגבל ועל השחקן לשים לב לכמה זמן הוא רץ או שוחה, אחרת הוא יהיה מותש.
בידו של השחקן נמצאת מצלמת וידאו בעלת אמצעי ראיית לילה העובדת בעזרת סוללות, שנגמרות מהר יותר אם השחקן משתמש באפשרות ראיית הלילה במצלמה.
בניגוד לפרוטגוניסט מהמשחק הראשון, בלייק הוא צלם מקצועי ולכן באמתחתו מצלמה יותר מתקדמת בעלת עדשה טובה יותר ומיקרופון, בו הוא יכול להשתמש בכדי להאזין לרעשי הצעדים סביבו וכן לקולות שונים.
המשחק מציג מערכת לאחסון חפצים המציגה את כמות ההקלטות שהמצלמה הקליטה וכן את החפצים השונים אותם השחקן אסף במהלך המשחק.
סוללות נוספות למצלמה וכן ערכות עזרה ראשונה פזורות ברחבי המשחק לשימוש השחקן.
המשחק מתרחש באותה ההמשכיות יחד עם המשחק הראשון, לאחר האירועים שהתרחשו בבית החולים הפסיכיאטרי בהר מאסיב.
בלייק לנגרמן הוא צלם עיתונות שיחד עם אשתו העיתונאית לין, נוסעים לדרום אריזונה כדי לחקור את הירצחה של ג'יין דו.
ג'יין דו היא נערה צעירה שנמצאה חבולה בשולי הכביש כשהיא בחודש השמיני להריונה ולאחר מכן התאבדה בבית החולים בו הייתה מאושפזת.
בגלל האזורים ההרריים בהם אין גישה לכלי רכב, בלייק ולין שוכרים טייס מסוק שיטיס אותם ליעדם, אך המסוק מתרסק בגלל תקלה פתאומית.
בלייק מתעורר לאחר ההתרסקות ומגלה שאשתו נעלמה ומבין שהוא ננטש בעיירה המונהגת על ידי כת לפיה התושבים מאמינים שאחרית הימים מתקרבת.
בלייק מבין שעליו למצוא את לין ולברוח מתושבי העיירה העוינים.
בלייק לנגרמן הוא צלם עיתונות המסייע לאשתו העיתונאית לין לחקור את הירצחה של נערה הריונית בשם ג'יין דו.
הזוג שוכר את שירותיו של טייס מסוק במטרה שיטיס אותם לאזור ממנו הם משערים שהנערה הגיעה, אך קרן אור מסתורית גורמת למסוק להתרסק.
כשבלייק מתעורר הוא מגלה שאשתו נעלמה ושטייס המסוק נקשר לעץ, עורו הופשט ממנו והוא מת.
בלייק מגיע לעיירה הסמוכה בשם Tample Gate, שם הוא לומד שתושבי העיירה מקריבים את צאציהם למען אלוהים.
בלייק מגלה שלין נלקחה בשבי על ידי סאליבן נוט, מנהיג הכת שאונס את כל נשות העיירה ולאחר מכן רוצח אותן מתוך אמונה שברחמן מתקיים האנטיכריסט.
נוט טוען שלין בהיריון ונושאת את האנטיכריסט, שלידתו תוביל לאחרית הימים.
הזוג בורח מנוט, אך לין סובלת מכאבי בטן קשים ונחטפת על ידי קבוצה בשם "הכופרים".
הכופרים מונהגים על ידי אישה בשם ואל ובניגוד לנוט ומאמיניו, כן רוצים שהאנטיכריסט יוולד וסוף העולם יגיע.
בלייק מחולץ על ידי גבר בשם אית'ן, שערק מהכת של נוט ומתברר להיות אביה של ג'יין דו (ששמה האמיתי הוא אנה לי).
אית'ן נותן לבלייק מסתור בביתו.
מעט לאחר מכן, אישה בשם מרת'ה, המשמשת כיד ימינו של נוט ואוכפת חוקי הכת פורצת לביתו של אית'ן והורגת אותו בחיפושיה אחר בלייק.
בלייק בורח לכנסייה ומאזין לנוט חוקר בעינויים את אחד הכופרים במטרה למצוא את מיקומה של לין.
הכופר חושף שלין נמצאת במכרות שסמוכים לעיירה.
בלייק בורח מ-Tample Gate לכיוון המכרות, אך נלכד על ידי קבוצה אחרת בשם "הננזפים", קבוצה שכל חבריה חולים בעגבת (בעקבות יחסי המין הלא מוגנים שמתקיימים בעיירה) והוגלו מהכת ומהעיירה על ידי נוט.
הקבוצה מונהגת על ידי איש נמוך קומה בשם ליירד ביירון ושומרו האישי ניק טרמבלי, שנושא אותו על גבו ממקום למקום.
ליירד מאמין שבלייק הוא "המשיח הננזף" ולכן הוא תולה את בלייק וממסמר את ידיו לצלב ענקי.
בלייק מצליח לברוח ולאחר מכן שניים מחסידיו של ליירד, שמאסו בשלטונו הורגים אותו ואת ניק.
במהלך מסעו להצלת לין, בלייק נחשף לקרני אור בוהקות ובעקבותיהן חווה הזיות בהן הוא חוזר לבית הספר הקתולי בו הוא למד כילד ונרדף על ידי שד.
ההזיות קשורות להתאבדותה של נערה בשם ג'סיקה גריי, שלמדה בבית הספר עם בלייק ולין.
מתברר שג'סיקה נאנסה ונהרגה על ידי המורה למוזיקה, האב לאדרמילץ', שגרם לבלייק להאמין שג'סיקה התאבדה ומפציר בו לשמור את העניין בסוד.
השד שרודף אחרי בלייק בהזיותיו הוא מעין גרסה דמונית של האב לאדרמילץ'.
ברחבי העיירה, בלייק מוצא מסמכים שונים המעידים שתאגיד מארקוף (הארגון שניהל את בית החולים הפסיכיאטרי בהר מאסיב במשחק הקודם) גרם לתושבי העיירה להשתגע בכך שהוא חושף אותם לקרני אור שנועדו לשליטה מוחית ובסיסם בתחנת מחקר המצויה בהרים.
בלייק מגיע למכרות ומגלה שם מקדש תת-קרקעי השייך לכופרים ומציל את לין, שמתברר שהיא בהיריון מתקדם.
נוט עצמו מגיע למכרות ומתחיל לטבוח בכופרים ובמהלך המהומה שמתפתחת הזוג מצליח לברוח.
כשהשחר עולה, סופת ברקים קיצונית מתחילה להרוס את העיירה.
מרת'ה מופיעה בשנית ותוקפת את הזוג, אך בגלל הסערה, עמוד בצורת צלב נופל עליה ומשפד אותה למוות.
הזוג מוצא מחסה מהסופה ולין מתחילה ללדת, אך מתה.
בלייק מחזיק את התינוק בידיו (שלפי מילותיה האחרונות של לין, מתברר להיות הזיה) ומתעלף.
נוט מתעמת עם בלייק כשהוא מתעורר ומסביר שהוא ציווה על תושבי העיירה להתאבד בשתיית רעל בטענה שאחרית הימים הגיעה.
נוט מפציר בבלייק להרוג את התינוק ולאחר מכן מתאבד בשיסוף גרונו.
בלייק יוצא מהכנסייה ומגלה את כל חסידיו של נוט מתים וקרן אור ענקית עוטפת את בלייק.
בהזיה אחרונה שהוא חווה, בלייק וג'סיקה משחקים במחבואים ולאחר מכן מתפללים ביחד.
בלייק לנגרמן - דמות הפרוטגוניסט אותה השחקן מגלם.
בעלה של העיתונאית לין וצלם עיתונות בעצמו.
מגיע לאריזונה בעקבות תחקיר שהוא ולין עושים אודות נערה הריונית בשם ג'יין דו שנמצאה חבולה סמוך לכביש ומתה בבית החולים.
בתחילת המשחק הוא ולין מתרסקים סמוך לעיירה Tample Gate ולין נחטפת על ידי חברי הכת החיים בעיירה, ועל בלייק להצילה.
במהלך המשחק, בלייק נחשף לקרני אור לבנות (שנוצרות ללא ידיעתו על ידי תאגיד "מארקוף") וחווה הזיות בהן הוא חי מחדש את "התאבדותה" של חברתם לכיתה שלו ושל לין, ג'סיקה ומתברר שהיא בעצם הותקפה מינית ומתה על ידי אחד המורים בבית הספר.
ההזיות משקפות את תחושות האשמה והזכרונות המודחקים שיש לבלייק מהאירוע.
בסוף המשחק לא ידוע מה עלה בגורלו, אך בחוברות הקומיקס "The Murkoff Account" הוא נמצא במצב קטטוני בעיירה על ידי פאולינה גליק ונשלח למארקוף לחקירה.
לין לנגרמן - עיתונאית ואשתו של בלייק.
הגיעה ביחד עם בעלה לאריזונה בכדי לחקור אודות מוצאה של ג'יין דו.
בעקבות התרסקות המסוק, היא נחטפת על ידי אנשי הכת של נוט המאמינים שלין בהיריון ונושאת ברחמה את האנטיכריסט, שלידתו תביא לסוף העולם.
במהלך המשחק לין חווה תסמינים של היריון (בחילות ובטן נפוחה) אך נרמז בסוף המשחק שהיא חוותה היריון מדומה ולא ילדה כלל (בקומיקס "The Murkoff Account" מוסבר שבעקבות המחקר של מארקוף, כל אישה שנחשפה לניסוי חוותה תסמינים דומים) ומתה בסוף המשחק.
בתור ילדה, למדה ביחד עם בלייק וג'סיקה בבית הספר הקתולי, אך לא הייתה עדה למותה של ג'סיקה בעצמה.
סאליבן נוט - האנטגוניסט הראשי במשחק.
במסמכים שהשחקן מוצא ברחבי העיירה מסופר מקורו של נוט, לפיו בעבר היה מוכר נעליים באלבקרקי שהיה מאזין לתחנת רדיו בנושאי דת.
באחד הימים, התגלה לו חיזיון לפיו אלוהים מסמיך אותו לנביא מטעמו וכך נוט הקים את הכת "הדרשה של יחזקאל החדש".
לפי חוקי הכת, נוט רשאי לקיים יחסי מין עם כל אישה בכת (גם עם קטינות), אך לאחר מכן הוא הורג אותן מכיוון שהן בהיריון והוא חושש שהן נושאות ברחמן את האנטיכריסט.
התאבד בסוף המשחק על ידי שיסוף גרונו.
ואל - אחת מהאנטוגניסטיים המשניים במשחק.
ואל היא מנהיגת קבוצת "הכופרים", קבוצה שהתנתקה מהכת של נוט ובניגוד אליו, רוצה להביא ללידת האנטיכריסט ולאחרית הימים, לכן הם חוטפים את לין על מנת שתלד את התינוק.
ואל בעברה הייתה "אם חורגת" עבור ילדי הכת, אליהם היא התחברה (בהמשך אלו נרצחו על ידי נוט).
ברחבי המשחק מפוזרים קטעים מיומנה בו כתוב שהיא החלה לחלום חלומות על רצח וכאוס, מה שגרם לה לרצות בלידת האנטיכריסט ולחילוקי דעות עם נוט.
עזבה את הכת אל עבר המכרות והקימה קבוצה עם תושבים נוספים שחלקו איתה את אותה ההשקפה.
בסוף המשחק היא ככל הנראה מתה (אך אין באמת אישור לכך).
ליירד ביירון - אחד האנטגוניסטים המשניים במשחק.
ליירד הוא גבר נמוך קומה המנהיג את קבוצת "הננזפים".
בעבר, ליירד ושאר הקבוצה היו חברים בכת של נוט, אך בגלל קיום יחסי מין לא מוגנים בין התושבים, חלקם חלו במחלת העגבת ולכן סולקו מהכת על ידי נוט והקימו קבוצה משלהם.
ליירד מאמין ש"המשיח הננזף" יתגלה אליהם וימסור להם נבואה שתגאל אותם.
ליירד מאמין שבלייק הוא אותו המשיח כיוון שבלייק אוחז במצלמה (המשיח לא ימסור את הנבואה בכתב, אלא בצילום) וכן הצליח לחזור לחיים ממוות (בלייק נקבר על ידי ליירד וניק בעודו בחיים והצליח לצאת).
לליירד יש שומר ראש בשם ניק, שנושא אותו על גבו לכל מקום.
ליירד וניק נדחפו למוות מצוק על ידי שניים מחברי קבוצתם.
מרת'ה - יד ימינו של נוט ואוכפת חוקי הכת.
לא ידוע הרבה על ילדותה, מלבד העובדה שהיא מכרה ותיקה של נוט.
בתחילת דרכה בכת לא הרגישה בנוח לרצוח אנשים, אך בהמשך נוט מצליח לשטוף את מוחה ולגרום לה להאמין שהרציחות שהיא מבצעת יגאלו אותה ושהם חלק מתוכניתו של האל.
תוקפת את בלייק מספר פעמים במהלך המשחק, אך נהרגת על ידי עמוד עם צלב בקצהו שמשפד אותה למוות.
ג'סיקה גריי - חברת ילדות של בלייק ולין שלמדה איתם בבית הספר הקתולי.
הייתה מאוהבת בבלייק, אך הוא העדיף את לין על פניה.
מוצגת בהזיות שבלייק חווה במהלך המשחק, במהלכן בלייק חי מחדש את מותה של ג'סיקה, שנגרם על ידי מורה בבית ספרם שתקף אותה מינית והרג אותה.
האב לאדרמילץ' - כומר ומורה למוזיקה בבית הספר הקתולי בו למדו לין, ג'סיקה ובלייק.
בעל כתם לידה על מצחו.
תקף את ג'סיקה מינית ולאחר מכן הרג אותה בנוכחותו של בלייק, אך גרם לבלייק להאמין שמותה היה תאונה.
במהלך המשחק מופיע בהזיותיו של בלייק בתור שד מכיוון שככה בלייק רואה אותו.
תאגיד "מארקוף" - אנטגוניסטיים חיצוניים והארגון שגרם לתושבי העיירה Tample Gate להשתגע.
ארגון שמטרתו היא למצוא דרך לשלוט על מוחותיהם של אנשים וידועים לשמצה בניסויים האכזריים שהם מבצעים על בני אדם.
הופיעו במשחקים הקודמים וגרמו לתקרית בהר מאסיב, שם הם פיתחו מכשיר בשם "המנוע המורפוגני" הגורם לאלו שנחשפים אליו לאבד את שפיותם.
במשחק הנוכחי, מארקוף הקימו תחנת מחקר על ההרים הסמוכים לעיירה במטרה לבדוק גרסה מחודשת של המנוע המורפוגני, ממנו בוקעות קרני אור הגורמות לתושבי העיירה לאבד את שפיותם.
ג'יין דו - שמה האמיתי הוא אנה לי (הכינוי ג'יין דו משמש עבור אישה שזהותה לא ידועה) והיא ביתו של אית'ן.
נאנסה על ידי נוט ונכנסה ממנו להיריון.
בעזרת אביה ואדם נוסף שזהותו לא ידועה הצליחה לברוח מ-Tample Gate, אך בדרך התמוטטה והובהלה לבית החולים.
בבית החולים, פאולינה גליק (סוכנת מטעם מארקוף) מצאה אותה והרגה אותה בעזרת חניקתה על ידי כרית.
מותה מדרבן את בלייק ולין להגיע לאריזונה בכדי לעשות עליה כתבת תחקיר.
כאשר בלייק פוגש את אית'ן, אביה של אנה לי הוא מספר לו שהיא בחיים (כיוון שלא רצה לשבור את לבו).
שש חוברות קומיקס בשם "The Murkoff Account" הופצו לאחר שחרור המשחק ועלילתם עוקבת אחר סוכנים מטעם מארקוף בשם פאולינה גליק ופול מאריון, הידועים בכינוי "הפולים" שתפקידם הוא למנוע מהאמת על התאגיד להגיע לציבור.
סיפורם של הצמד מגשר בין עלילות המשחק הראשון והמשחק השני.
לאחר הצלחת המשחק הקודם, האולפן Red Barrels הכריז על משחק המשך באוקטובר, 2014. הוכרז גם שהדמויות והעלילה יהיו שונות לגמרי מאלו שהיו במשחק הקודם ושעלילתו לא תתקיים בהר מאסיב.
בריאיון למגזין Bloody Disgusting, המייסד השותף של האולפן, פיליפ מורין הצהיר "אנחנו מאוד רוצים לשפר את מה שקיים, אבל ככל הנראה ניגש לזה בצורה שונה לחלוטין".
ב-28 באוקטובר, האולפן פרסם בחשבונות הפייסבוק והטוויטר שלו תמונה של לוח מודעות, עליו מופיעים מסמכים שונים תחת הכותרת "מסווג" וכן הכותרת "מחר" על גבי התמונה.
למחרת, טריילר חשיפה ראשוני פורסם בחשבון ה-Youtube של האולפן.
ב-5 בפברואר 2016, מורין רואיין על ידי המגזין "Indie Games Level Up!" וסיפר שהרעיון לעלילת המשחק הגיע בעקבות ההתאבדות ההמונית בקהילה "ג'ונסטאון".
גרסת המחשב האישי קיבלה ציון של 75/100.
גרסת הפלייסטיישן 4 קיבלה ציון של 68/100.
גרסת ה-Xbox One קיבלה ציון של 77/100.
גרסת הנינטנדו סוויץ' קיבלה ציון של 79/100.
משחק שלישי בסדרה מתוכנן, אך נכון לאוגוסט 2022, אין תאריך שחרור משוער.
במקביל אליו, החברה עובדת על משחק שעלילתו מתקיימת לפני המשחק הראשון (Prequel) בשם "The Outlast Trials" העתיד לצאת לקראת סוף 2022.
"Out of Space" (בעברית: "מחוץ לחלל") הוא שיר של להקת המוזיקה אלקטרונית הפרודיג'י משנת 1992. השיר הופיע באלבום בכורה של הלהקה Experience ויצא כסינגל הרביעי מאלבום זה.
השיר סימפל מהשיר Chase the Devil משנת 1976 של הזמר מקס רומיאו כמו ומספר שורות מהשיר Critical Beatdown של הזמר Kool Keith משנת 1988.
השיר נחשב למצליח ביותר מתקופתה המוקדמת של הלהקה ומתחילת דרכה, ולעיתים קרובות נוגן בהופעה חיה על ידי הלהקה.
איגוד תעשיית ההקלטות הבריטי קיבע את השיר למעמד של זהב במאי 2021.
בפרשנות השבועית שלו במצעד הסינגלים הבריטי, אמר ג'יימס מאסטרטון כי "השיר הזה ללא ספק הוא הכי מסחרי שלהם עד כה.
צבעי הנגטיב בקליפ, בבימויו של ראסל קרטיס, הציגו את הלהקה משתוללת בסביבה כפרית.
קית' פלינט הולבש בתלבושת רייבר, נראה לבוש בסרבלים לבנים, מסיכת פנים וכפפות פלואורסצנט ונראה מרחרח את ה-"Vicks VapoRub".
הקליפ גם הציג צילומים של הופעות חיות של הלהקה באותה תקופה וגם יענים.
הקליפ הוצג פעמים רבות ב-MTV אירופה.
"Out of Love" הוא סינגל של הזמרת-יוצרת הקנדית אלסיה קארה.
השיר יצא ב-29 בינואר 2019 בהוצאת חברת התקליטים דאף ג'אם.
השיר מופיע כסינגל השלישי באלבום האולפן השני של קארה, The Pains of Growing.
השיר נכתב על ידי אליסיה קארה וריק נואלס, והופק על ידי ריק נואלס ודין ריד.
נכון לאוקטובר 2023, השיר הושמע למעלה מ-25 מיליון פעמים ביוטיוב, ולמעלה מ-384 מיליון פעמים בספוטיפיי.
אזורתוארמכירותקנדה (Music Canada)פלטינה80,000דנמרק (IFPI Danmark)זהב45,000נורווגיה (IFPI Norway)זהב30,000פורטוגל (AFP)זהב5,000הממלכה המאוחדת (BPI)כסף200,000ארצות הברית (RIAA)זהב500,000
אזורתאריךפורמטחברת תקליטיםהערות ארצות הברית 29 בינואר 2019להיט רדיו עכשווידאף ג'אם 13 במאי 2019מוזיקה עכשווית למבוגרים
"Out from the Deep" (בעברית: "הַחוּצָה מֵהָעֹמֶק") הוא שיר של הפרויקט המוזיקלי הגרמני אניגמה.
הוא פורסם בשנת 1994 כסינגל הרביעי והאחרון מתוך אלבום האולפן השני שלהם, (1994).
עטיפת הסינגל היא גרסה פשוטה של The Cross of Changes.
בשיר נעשה שימוש בפורמט רוק מסורתי יותר בהשוואה לצליל האלקטרוני של אניגמה.
מיכאל קרצו מבצע בו קטע שירה.
במרוצת השנים, צבר "Out from the Deep" מיליוני השמעות בספוטיפיי.
המילים של הבית השני זהות לאלו של רצועת הפתיחה של "Second Chapter".
הווידאו קליפ שלו צולם והופק בלונדון.
בקליפ לשיר, אותו ביים הבמאי הוונצואלי אנחל גרסיה (שבמקביל עם קליף גסט, זכה בתחרות Make My Video של MTV לשיר "True Blue" של מדונה ב-1986), צוללן נתקל בצוללת עתיקה דמוית אטלנטיס.
הוא מתהלך בעיר בדומה לקליפ של "".
עד מהרה הוא מבין שהוא יכול לנשום בלי בלון החמצן.
בסופו של דבר, הוא מנסה ליצור קשר עם אישה בעלת יופי מוזר, כשקצות אצבעותיהן נוגעות, כל הדמויות מתעוררות מסביבם לחיים.
בהמשך לכך, מוצג חורבן העיר.
כל היצורים שקמו לתחייה חוזרים למצבם הקודם – ציורי קיר.
עם זאת, החורבן משפיע גם על הצוללן.
במהלך הקליפ, ניתן לשמוע את מיכאל קרצו שר ().
"Out from the Deep" (עריכת רדיו מקוצרת) – 3:30
"Out of My Skin" (בעברית: "מחוץ לעור שלי") הוא שיר של הדי ג'יי הישראלי עופר ניסים, שהוקלט על ידי הזמרת-יוצרת הישראלית מיטל דה רזון כחלק מהצמד אפיפוני.
הוא יצא לאור בנובמבר 2008 בהוצאת חברת התקליטים IMP רקורדס, כסינגל מתוך (2008).
את השיר כתבו, הלחינו והפיקו מוזיקלית דה רזון, איתי קלדרון וניסים.
החל מיציאתו בנובמבר 2008 ועד סוף שנת 2009 היה "Out of My Skin" לאחד מלהיטי המועדונים המצליחים ביותר בישראל.
ביוטיוב הוא צבר למעלה מ-4.5 מיליון צפיות בסך הכול והיה לשיר שתיפקד כחלק מבחירתו של עופר ניסים לרשימות של DJ Mag – מה שהוסיף לפרסום שלו גם מבחינה בין-לאומית.
בשנת 2023, לרגל שידור מצעד הלהיטים הגדולים של עופר ניסים ברדיו תל אביב ומאקו דורג "Out of My Skin" במקום השלישי; זהו השיר היחיד בשלישייה הפותחת שלא הוקלט בידי הזמרת מאיה סימנטוב.
בשנת 2008 חצי שנה בלבד לאחר יציאתו של Happy People, הוציא עופר ניסים מהדורה חדשה לאותו האלבום בשם, .
האלבום היה שונה לחלוטין מגרסת הקיץ שלו, ולראשונה הציג בו עופר ניסים את ההרכב החדש שילווה אותו בהפקות המקור שלו בשנים הבאות, הצמד אפיפוני בו חברו הדי ג'יי איתי קלדרון והזמרת-יוצרת מיטל דה רזון.
לאחר מכן, כתבו קלדרון ודה רזון את מילות השיר ללחן שיצרו ביחד עם ניסים.
על ההפקה המוזיקלית היו אחראית ניסים וקלדרון בעוד שדה רזון מונתה על השירה.